
Skydepavillonen i Aalborg 


Arkitekt: Arne Kjær M.A.A. 


Skydepavillonen er opført med ydermur af 
25 cm SIPOREX byggeblokke. SIPOREX let- 
beton udmærker sig bl.a. ved stor varmeled- 
ningsevne, frostbestandighed, brandsikkerhed 
og let bearbejdelighed og finder i kraft af sine 
egenskaber anvendelse til alt byggeri, hvor 
der lægges vægt på god isolering 


SIPOREX LETBETON leveres som bygge- 
blokke, isoleringsplader og armerede tagplader 


)e ved konkurrencen om A/S Atlas nye fabriks- 
ygming præmierede forslag er gengivet i ,,Arki- 


kten" månedshæfte 11-12/1946 


tuationsplan I : 5000 —> Nord 


.M,7-8. 


MASKINFABRIKEN ATLAS 
Seriefabrik i Lundtofte 


Af arkitekterne M.A.A. Gunnar Krohn, E. Hartvig Rasmussen 


og T. Miland Petersen 725.4 


Den bygning, som her gengives, er 1. etape af et større byggeri, 
som fabriken Atlas har planlagt i Lundtofte. Den samlede dis- 
positionsplan er et resultat af en offentlig arkitektkonkurrence, 
som fabriken udskrev i 1946, idet man havde i sinde at flytte 
den nuværende fabrik fra Nørrebro, hvor den har ligget i de 
sidste 50 år, siden virksomhedens grundlæggelse. 
Dispositionsplanen, som i store træk følger konkurrencens resultat, 
indeholder ialt 75.000 m2 etageareal, og det bebyggede areal er 
ca. 50.000 m?. Hovedparten af bygningerne er i en etage, og kun 
i enkelte tilfælde har man tænkt sig at bygge i flere etager. 
Virksomheden fremstiller, foruden en række ting inden for maskin- 
branchen, navnlig køleskabe og køleanlæg, og fabrikens produk- 
tion kan naturligt opdeles i en afdeling, der fremstiller serie- 
fremstillede køleaggregater og køleskabe, og en anden afdeling, 
der hovedsagelig fremstiller sværere industrivarer og består af 
kedelsmedie, støberi, maskinfabrik o. lign. Som det ses på situa- 
tionsplanen, er maskinfabrik og smedie placeret i een bygning, 
beliggende syd for fabrikens interne vej; tunge dele, som frem- 
stilles i støberiet, kan således lettest muligt føres til maskinfabri- 
ken. Ligeledes har kedelsmedien i visse tilfælde brug for en nær 
forbindelse til maskinfabriken. 

Gunnar Krohn, E. Hartvig Rasmussen og T. Miland Petersen: Atlas seriefabrik i Lundtofte. 

Plan og fagade 7: 500 

Gunnar Krohn, E. Hartvig Rasmussen og T. Miland Petersen: Atlas seriefabrik i Lundtofte. Plan og fagade I : 500 

Fabrikerne til fremstilling af masseartiklerne, køleaggregater og 
køleskabe er anlagt nord for den lokale vej, og det er en af disse, 
der er opført som 1. etape, benævnt seriefabrik I. Seriefabrik I 
er anlagt i een etage, og man har trods den lette produktion, 
fabriken er beregnet til, alligevel opført den med svære kran- 
bærende konstruktioner cg store højder. Dette medfører selv- 
følgelig forøgede udgifter ved anlæggelsen af fabriken, og årsa- 
gen til, at man har villet medtage denne merinvestering i første 
omgang er, at man som ved alt industribyggeri må tage de størst 
mulige forbehold med hensyn til fremtiden. Man har i dette til- 
fælde villet sikre sig, at fabriken i Lundtofte i givet fald kunne 
indeholde de andre produktioner af sværere karakter, som Atlas 
også giver sig af med. 

Af hensyn til flexibiliteten har man valgt en fabrikstype med 
een etage med ovenlyskonstruktioner. 

Denne type, som har gået sin sejrsgang over hele den industria- 
liserede verden har tvist siv Fatkværekdettenestelrigtisetnmarkdet 
drejer sig om masseproduktion af denne art. 

Et exempel til belysning af dette forhold kan her nævnes. Man 
havde før og under projekteringen arbejdet med fastlæggelse af 
en produktionslinie, hvor de forskellige arbejdsprocesser var 
blevet nøje fastlagt. Efter fabrikens igangsættelse har man gen- 
nem analyser af de forskellige arbejdsprocesser foretaget en række 
omplaceringer og ændringer i produktionslinien, som har med- 
ført besparelser op til 40 pct. 


EF 

Gunnar Krohn, E. Hartvig Rasmussen, 
og T. Miland Petersen: Atlas seriefa- 
brik i Lundtofte 


Snit og planer 1 :500. Til venstre Sagadedetaillé 


Indkørsel til fabriken fra Lundtoftevej 


Konstruktioner 


Hvis fabriken havde været anlagt i en gammeldags flereetages 
bygning, havde sådanne ændringer været betydeligt vanskeligere 
og i nogle tilfælde umulige. 


Bygningen er en helstøbt jernbetonkonstruktion med skalvirkning 
i taget. De tværgående dragere, som bærer skallerne, har på 
grund af deres form en naturlig elasticitet over for udvidelser 
ijernbetonen. Der er derfor ingen dilatationsfuger parallelle med 
ovenlyskonstruktionen. Ovenlysene er udført med dobbelt glas, 
og sprossekonstruktionen er udført af forspændte betonprofiler, 
hvor fastspændingsbolte og ankre er udført af bronze. 

Man har således undgået anvendelse af jern, selv i galvaniseret 
stand, for at gøre vedligeholdelsen så billig som mulig. 

Taget er isoleret på oversiden med 10 cm gasbetonblokke, og 
man har af hensyn til eventuelt kondensvand, som opstår i isole- 
ringslaget, udført et vandstandsende pudslag under isolationen. 
Dette pudslag, som nok tillader de mættede dampe at vandre 
udad, men som stopper det kondenserede vand, har afløb af 
nogle sekundære åbninger i afløbsskålene. Taget er iøvrigt af- 
dækket med 2 lag asfaltpap og i de lavere partier med 3 lag. 
Denne løsning har man valgt, fordi tagets store udstrækning gør 
det vanskeligt at udføre en ventilation af isolationen til det fri. 
Fremføring af kabler til maskiner sker gennem kabelgrave med 

Udgang fra marketenderiet lil haveanlægget Interiør fra fabrikshallen 

Gauvldetaille nær hovedindgangen 


Medarbejder ved udarbejdelsen af projektet har været 
arkitekt M.A.A. Paul Berg, som også har været 
tilsynsførende under opførelsen. Rådgivende ingeni- 
ører var Birk & Krogboe og haveanlægget er pro- 
jekteret af havearkitekterne Troels Erstad f og 
Eyvind Langkilde. 


20 m afstand i gulvet. Fra disse kahelgrave fører 10 cm betonrør 
(kloakrør) med 1!/, m afstand ind under gulvet. Denne afstand 
har vist sig tilstrækkelig til at skaffe strøm til maskiner overalt i 
fabriken. 

Facaden er udført helstøbt og udvendigt isoleret med klinker- 
beton og pudset med okkerfarvet Terracolpuds. 

Indvendig har man valgt en behandlingsmåde af vægge, søjler 
og lofter i fabrikslokalet, som tillader en væsentlig bedre renhol- 
delse end den gamle kendte svumning og hvidtning. 

De rå betonflader er spartlet med snowcem, således at alle gro- 
vere huller er fyldt ud. Derefter er fladerne strøget med 1 gang 
klorkautchukmaling (Dyrups Alkamaling), som er et gummipro- 
dukt, der ikke indeholder olie. Man kan derfor roligt anvende 
denne gummimaling på friske betonflader uden at risikere for- 
sæbning. Betonfladerne skal blot være 2 måneder gamle. 2 gange 
er facaderne strøget med Crecontomaling. 

Med hensyn til farvevalget i fabriken er lofter, vægge og søjler 
strøget i 3 lysegrønne farver. Maskiner og andet udstyr er holdt 
i mørkere grønne toner, og der er iøvrigt anvendt en farve- 
konditionering, som er omtalt i Arkitekten ugehæfte 5/1950. 


I den oprindelige dispositionsplan havde man tænkt sig at opføre 
en speciel bygning med spisestuer og folkerum til 2500 arbejdere. 
Ved planlægningen af 1. etape har man dog taget dette spørgsmål 
op til revision, og man har valgt at dele kantiner og folkerum i 
flere enheder af mindre størrelse, som placeres i de forskellige 
bygninger, ialt 7—8. Kantine og folkerum til seriefabrik I er 
blevet placeret i kælderetagen med direkte adgang til de grønne 
områder mod Lundtoftevej. Kantinen er tilrettelagt med hensyn- 
tagen til ønsket om at kunne servere varm mad foruden smør- 
rebrød, øl og kaffe. Skranken er derfor indrettet med køreskinne 
i forsiden, hvorpå arbejderne kan placere en bakke, som de for- 
skellige varer samles på, og som kan skydes hen langs skranken. 
Dette system, som er almindeligt kendt i England og Amerika, 
bevirker en hurtig betjening selv med et stort udvalg af varer. 

REGNEMASKINFABRIK CONTEX 


Arkitekter M.A.a. G. Krohn, E. Hartvig Rasmussen, Ruth Speyer 


725.4 
Contex-fabriken fremstiller regnemaskiner og indeholder for- 
uden montageværkstedet også alm. maskinværksted med dreje- 
bænke, fræser m.m. 
Vort arbejde for fabriken Contex bestod i en tilbygning til en 
existerende fabriksbygning, samt en ombygning af denne, hvor- 
ved der indrettedes folkerum, kantiner og kontorer, hvor der før 
havde været værksteder. 
Vi havde i flere år arbejdet med fabrikskonstruktioner bestående 
af forspændte betonelementer, som blev fremstillet hos leveran- 
døren og transporteret til byggepladsen. Vi havde gennem for- 
skellige modelforsøg fundet frem til en konstruktion efter det 
simplest mulige princip, som kan sammenlignes med børnenes 
leg med klodser. Systemet går i korte træk ud på, at byggeklod- 
serne, de forspændte betonbjælker, ikke forsynes med konsoller 
eller tapper eller lignende foranstaltninger, men ganske simpelt 
lægges oven på hinanden i flere lag, således at de to krydsende 
dragere skærer hinanden ude af plan. Denne lille simplificering 
af byggeklodserne medfører foruden en stor lettelse i montagen 
den store fordel, at man får en bygning, hvor man frit kan føre 
samtlige rørinstallationer, elkabler osv. frem i fabriken uden no- 
getsteds at skulle afsætte eller hugge huller i de bærende kon- 
struktioner. 
Ved fabriken Contex, som er 850 m? stor, fastlagde vi et arbejds- 
diagram, efter hvilket fabriken skulle kunne bygges fuldstændig 
færdig på 7 måneder (Vinterhalvåret). Dette arbejdsdiagram 
blev nøjagtigt overholdt, og det viste sig, at byggemetoden gjorde, 

Gunnar Krohn, E. Hartvig Rasmussen 
og Ruth Speyer: Regnemaskinfabriken 
Contex. Gavl mod vest 

I baggrunden den gamle fabriksbygning 


at man kunne rejse selve huset, søjler, dragere og tagplader på 


Io dage. 

Det siger sig selv, at navnlig ved industribyggeri, hvor bygherren 
har besluttet sig til at udvide fabriken, har det overordentlig 
stor interesse at få den påtænkte produktion i gang så hurtigt 
som muligt, medens de salgsmuligheder, der har fået ham til at 
udvide fabriken, stadig er til stede. 

Ved at henlægge alt det grovere arbejde med betonstøbning og 
det heraf følgende store vandforbrug til andre arbejdspladser viste 
det sig, at man straks efter at fabrikens tag var rejst kunne ud- 
føre næsten samtlige de øvrige arbejder og færdiggøre bygnings- 
arbejdet, fordi bygningen var tør. 

Efter de erfaringer vi har indhøstet på Contex, er vi klar over, 
at selvom bygningen øges i størrelse — ja, selv om den 10-dobles — 
kan arbejdsdiagramet anlægges efter samme retningslinier og 
holdes inden for de 7 måneder. Til sammenligning skal nævnes, 
at fabriken Atlas i Lundtofte, som er en helstøbt jernbetonkon- 
struktion, tog ca. 16—18 måneder at opføre. 

Facaderne på Contex er udført af færdigstøbte klinkerbetonblokke 
med forstøbning af hvid cement udført af firma Larsen & Nielsen. 
Denne forstøbning er ganske glat og minder noget om en hvid 
marmor hvilket har medført, at produktet har fået navnet ,,Folke- 
marmor". Blokkene opstilles af mureren og fuges på normal vis. 
De modtager patina ensartet og er iøvrigt vandtætte. Gesimsen 
er også udført efter dette princip, og der er ikke anvendt nogen 
form for zinkinddækning, men muren er afdækket med et lag 
asfaltpap, inden gesimsblokkene blev lagt op. 
Ovenlyskonstruktionen, som er udført af firma Kann Rasmussen, 
er ligeledes udført af betonkonstruktioner uden zinkinddækninger. 
Til gulvbelægning har man valgt et almindeligt bøgeparketgulv 
på strøer med afstand 30 cm. Dette gulv, som holdes med lak, 
har vist sig at være fortrinligt til en letindustri af denne art. 
Rådgivende ingeniør var civilingeniør Johs. Jørgensen. Interiør fra fabriken 

Situationsplan 1: 1600 


LABORATORIEBYGNING IÅRHUS 


Aktieselskabet Grindstedværket og ls Syntetic 
Af arkitekt mM.A.A. Alf. Cock-Clausen 727.5 


Aktieselskabet Grindstedværket, hvis virksomhed blev grund- 
lagt for mere end 25 år siden, fremstiller syntetiske lægemidler 
samt emulgeringsmidler m.m. På grund af de senere års ri- 
vende udvikling især inden for medicinalindustrien, blev det alle- 
rede under krigen besluttet at opføre et fuldt moderne research- 
laboratorium, som man af forskellige grunde besluttede skulle ligge 
i Århus. I forbindelse med laboratoriebygningen blev det vedtaget 
også at opføre en kontorbygning for de to selskabers hovedkontor. 
Beliggenhed 

I 1947 blev der af Århus kommune købt en grund på Jens Bag- 
gesens vej i nærheden af Århus Universitet, og ved senere grund- 
køb blev der sikret den nødvendige plads til opførelsen og even- 
tuelle udvidelser. Bygningen blev påbegyndt i efteråret 1949 og 
taget i brug i foråret 1951. 

Haveanlæg 

Ved havens anlæg har man udnyttet de eksisterende karakteri- 
stiske hække, som dannede hegnene mellem de tidligere koloni- 
haver på grunden. 

Plan 

Bygningen består af en kontorfløj og en laboratoriefløj. En frem- 
tidig laboratoriefløj er projekteret vinkelret på kontorfløjen. I 
kontorfløjen er indrettet omklædningsrum, frokoststue samt bib- 
liotek til brug for alle tre afdelinger. I kontorfløjen findes desuden 
en lejlighed for portner samt kedel- og maskincentral. 


Konstruktion 

Husets konstruktion er et jernbetonskelet, skalmuret med røde 
håndstrøgne sten, 36 cm hul mur med moler i bagmuren. Jern- 
betonsøjler og dragere er isolerede med kork på indersiden. 
Etageadskillelserne er udført af forspændte stålteglbjælker. Tag- 
konstruktionen er en trimpelkonstruktion af træ, dækket med tegl. 
Faginddeling 

Bygningens konstruktion og faginddeling er bestemt af laborato- 
rieinventarets funktioner og størrelser. 

Laboratorierne 

Ved laboratoriernes udformning har man lagt vægt på at opfylde 
de stillede tekniske krav på en sådan måde, at laboratoriernes 
udseende blev så behagelige som muligt. 

Inventaret 

Ved de forskellige laboratoriers møblering m. m. gik man udfra 
synteselaboratorierne, hvoraf der forefindes fire fuldstændig ens. 
Inventaret i de fire synteselaboratorier består af 1 stk. standard- 
midterbord, 1 stk. standardsidebord, 1 stk. standardstinkskab, 
I stk. standardglasskab, 1 stk. standardskrivebord og I stk. veje- 
bord med reol. 

Bordplacering m.m. 

Da man såvidt muligt ville undgå løse forsøgsstativer m.m., 
valgte man den viste bordplacering vinkelret på ydervæggen. 
Der eri væggen over sidebordet indstøbt bøsninger med 3/8” skrue- 

gang, hvori forsøgsopstillinger kan fastspændes. På ydervæggen 
ud for enden af midterbordet er faststøbt 100 cm lange bøjler af 
5/8” rustfrit stål. Imellem bøjlerne er faststøbt bøsninger for et 
røreværk med transmissionsaksel. 

Stinkskabene er ligeledes anbragt således, at der er mulighed for 
opspænding på bagvæggen. 

Belysning 

Ved den valgte opstilling opnås et fuldt tilfredsstillende sidelys 
på borde og i stinkskabe. Ved at undgå bordopstillinger foran 
vinduerne opnås en god lettilgængelig placering af radiatorer i 
nicher under vinduerne. Selve vinduerne er delt i et over- og 
undervindue. Overvinduet er et Perspektiva vippevindue med 
sammenkoblede rammer. Imellem de to lag glas er indbygget 
aluminiumspersienner. Undervinduet består af en fast yder- 
ramme og en oplukkelig inderramme. Ved at hæve vippevinduet 
så højt over bordhøjde undgår man den værste træk på arbejds- 
pladserne, når vinduerne er åbne. 

Kunstig belysning fås fra afskærmede lysstofrør i loftet. 


Faginddeling 

Standardbordenes bredde og den nødvendige gulvplads imellem 
dem, samt vinduesarealets størrelse, bestemmer husets fagind- 
deling. Ved udformningen af kontorfløjen viste det sig, at den 
samme vinduesudformning og faginddeling var tilfredsstillende. 


Standardborde 

Standardbordene er udformet således, at man opnår så stor sam- 
menhængende bordflade som muligt samtidig med en lettilgæn- 
gelig placering af rør, haner og afløb. Hylden over midterbordet 
har en dobbeltmission, dels som rørskjuler og rørbærer, hvorfra 
hanerne er rettet lodret ned mod bordfladen, og dels som hylde 
for kemikalier m. m. Bordbenene er styret af en fast skuffesarg 
foroven og to vandrette glidelister forneden. Imellem bordbenene 
kan på glidelisterne indskydes diverse standardkasser. Afstanden 
mellem benene er skiftevis 50 og 100 cm, svarende til de to stør- 
relser standardkasser. Denne inddeling er gennemført i alle labo- 
ratorier, således at kasserne kan ombyttes fra et lokale til et andet, 
eller helt udelades, hvor man ønsker fri benplads under bordet. 
Alle ben står på sokler af rustfrit stål, sokkelbenene kan indstilles 
således, at samtlige bordben er ligeligt belastede, når bordet er 
i lod og vage. 

Bordpladen er udført af møbelplade fineret med mat sort 
Formica. Kantliste og hyldebærere, hyldesarg og rørbærere på 
sidevægge er teaktræ. Bordben og standardkasser er fyrretræ malet 
med syrefast syntetisk lak: Cellu. Farven er lys grå. For enden 
af midterbordet er anbragt en fajanceudslagningsvask med afløbs- 
bakker på begge sider af teaktræ. Under afløbsbakkerne er teak- 
træsriste for anbringelse af spildbakker og glasbakker. 

Stinkskabe 

Stinkskabenes underdel svarer til standardbordene, idet skuffe- 
sargen dog er udeladt til fordel for reguleringshanerne, som be- 
tjener samtlige forsyningsledninger inde i skabet. Bordpladen 
består af en jernbetonplade, beklædt med syrefaste klinker fuget 
med asplit. 

Stinkskabets skyderammer er udført i teaktræ og afbalancerede 
med kontravægte. Ruderne er 6 mm trådspejlglas. 

Skabet oplyses af to lysstofrør i metalreflektorer. Lysstofrørene kan 
udskiftes fra skabets forside. 

Udsugningskanalen, som ligger foroven i skabet, er forsynet med 
fire skydelemme. 


Rørføring 
Ved alle borde og stinkskabe er de bageste ben holdt i en afstand 
fra væggen, således at der er plads for rørføring og afløb. 


Vægskinner 

Mellem stinkskab og hjørnereol er i væggen faststøbt 2 stk. 
galvaniserede jernskinner. Disse skinner er beregnet for opspæn- 
ding af større forsøgsopstillinger. 

Vægge 

Væggene er pudsede og malede med Flatox mat vægfarve. Lys 
grøn farve. Over borde, i vindueslysninger samt i stinkskabe er 
væggene beklædt med hvide glaserede fliser. 


Rummenes dybde 

Den herover omtalte indretning af synteselaboratorierne har 
bestemt dybden af rummene på den ene side midtergangen. 
Dybden af lokalerne på den anden side af midtergangen er noget 
mindre, bestemt af ingeniørkontorerne m.m. 


Skillevægge og etageadskillelser 

Selvom skillevæggenes placering går op i faginddelingen bestemt 
af standardbordene m. m., ønskede man at være frit stillet med 
hensyn til en eventuel ændret placering på et senere tidspunkt. 
Man valgte derfor at udføre etageadskillelserne som plane gen- 
nemgående plader uden nedragende dragere. Dette opnåedes 
fordelagtigt ved benyttelse af forspændte stålteglbjælker, dimen- 
sionerede til at bære skillevægge af 12 cm moler med indlagte 
armeringsjern. 

Detailler af stinkskab med forskellige installa 
tioner. Reguleringshanerne i forsiden betjene 
samtlige forsyningsledninger inde i skabet 


Stinkskab 


ix 


Standardmidierbord, standardkasserne indskydes 


imellem bordbenene på glidelister 


Eg) 


Standardmidterbord. På væggen over bordet opspændingsbøjler og røreværk. — Indsat i tegningen 


standardkasser. 


Udslagningsvask af fireclay med afløbsbakke 
af teaktræ 


Aksonometrisk tegning 


Rørføring under borde ved vinduesveg. Stikkontakt 
og afbryder for rørværk over midterbordet Alf. Cock-Clausen: Laboratoriebygning for Als Grindstedværket, Århus 

Midtergang 

Midtergangen udførtes med forsænket loft for fremføring af vand- 
rette rør, kabler og ventilationskanaler, og med panelskabe i 
begge sider for opføring af lodrette rør. Loftet er et tremmeskellet 
med påskruede masonitplader. I bibliotek, frokoststue og ekspe- 
dition er lofterne perforerede, så de virker lydabsorberende. De 
af panelskabene, som ikke er udfyldt med rør, er indrettede med 
hylder for opbevaring af prøver og arkiv m. m. Dækket i midter- 
gangen er en almindelig jernbetonplade. Langs hoveddragerne 
er udsparet huller for fremtidige rør. 

Gulvbelægninger 

Gulvene i laboratoriefløjen er belagt med Codan gummifliser. 
I speciallaboratoriet, kogerum, opvaskerum samt i stofsamling og 
kemikalierum er klinkegulve. 

Transport 

Al intern transport af kemikalier og glas foregår med små vogne 
på gummihjul, hvorfor dørtrin er udeladt. Den kombinerede 
person- og vareelevator kan medføre de små vogne. 
Mikrobiologi 

Laboratoriet for mikrobiologi er møbleret med almindelige 
standardmøbler. Endvidere er indrettet et støvtæt poderum med 
sluse. I rum og sluse er anbragt Westinghouse sterilamper, og 
der er sørget for overtryk ved indblæsning af steril luft. Foruden 
poderummet findes et thermostatrum, et varmerum og et køle- 
rum. Sidstnævnte rum er isolerede med 12 cm kork. 

Diverse laboratorier 

Øvrige laboratorier er forsynet med forskelligt udstyr, svarende 
til de stillede tekniske krav. 

Beslag 


I laboratoriefløjen er de fleste beslag af rustfrit stål, andre beslag 
er malede med syrefast lak. 

Midtergang, til venstre skematisk snit 


Hylde over midterbord med diverse ventiler for vand, 


gas, trykluft og vacuum, samt stikkontakter 


Depolskabe for glasbeholdere 


Kontorfløjen 


I kontorfløjen er gulvene belagt med Marley asfalt tiles. I direktør- 


kontorer er egeparket. Alle vægge er malet med Flatox i lys blå 
farve. 


Installationer 


I laboratorierne er installeret afløb, koldt trykvand (4atm), varmt 
vand, gas, trykluft, vacuum, damp, elektrisk lys og kraft, telefon 
samt ventilation. 

Alle forsyningsledninger er ringforbundet, således at de enkelte 
laboratorier kan afspærres for eftersyn og reparationer m. v., 
uden at de øvrige lokaler generes i driften. Gas og damp kan 
afspærres fra gangen. 


Afløbssystemet 
Afløbssystemet er dobbelt, eet system af glasserede lerrør til syre- 
holdigt afløb og eet normalt system. Det syreholdige afløb føres 


til benzinudskiller og neutralisationstank, inden det tilsluttes 
hovedkloaken. 


Vandinstallation 

For at få større tryk på vandstrålesugerne forsynes laboratorierne 
igennem et hydrofor, hvor trykket holdes konstant på 4 atm. 
I alle døråbninger til laboratorier er anbragt en vandbruser, der 
i påkommende tilfælde kan slukke en brand i laboratoriepersona- 
lets klæder. 


Trykluftanlæget 
Trykluftanlæget forsynes med 2 :/, atm. trykluft fra en kompressor. 
(Taphaner er af en specialkonstruktion). 


Vacuumanlæg 

Ved en vandringspumpe etableres et vacuum på ca. 95 pct. i 
ledningsnettet. Taphanerne er forsynet med en udskiftelig dyse, 
således at en enkelt åbentstående hane ikke giver for store tryk- 
variationer. 


Damp 

Dampkedlen er udført som en lavtryksdampkedel med gasfyr. 
Dampen anvendes dels som fri damp, dels til forskellige opvarm- 
ningsformål. 


Ventilation 

Luften suges ind gennem en calorifere og blæses gennem lodrette 
kanaler ned til de forskellige laboratorier. Udsugning sker for 
hvert enkelt laboratorium for sig, fortrinsvis igennem stinkskabene, 
idet der på loftet er anbragt en ventilator for hvert rum. 


Ved laboratoriernes montering er indretningen sket på grundlag 
af direktiver og skitser udarbejdet af teknikere fra medicinal- 
afdelingen, underdirektør, civilingeniør Svend Larsen og civii- 
ingeniørerne Knud Lind Larsen og Bjørn Rasmussen. 

Ingeniørarbejderne er projekteret af rådgivende ingeniørfirma 
Rambøll & Hannemann, medens civilingeniør T. Ougaard har 
ledet ingeniørarbejdernes udførelse. Bygningsarbejderne og mon- 
teringens udførelse er ledet af arkitekt M.A.A. Søren Cock-Clausen. 

CENTRALLABORATORIUM 
PÅ FREDERIKSBERG HOSPITAL 


Af stadsarkitekt m.A.a. H. Carl Andresen 727.5 


Indretning af centrallaboratorier på de store sygehuse går i disse 
år sin gang landet over, snart ved opførelse af særlige nybygninger 
til formålet, snart ved indretning i allerede eksisterende bygninger. 
Det sidste har været tilfældet på Frederiksberg hospital, hvor en 
række lokaler i den for godt 12 år siden opførte patient- og 
behandlingsbygning er taget i anvendelse til formålet. 

Øverste etage af denne bygning var oprindelig projekteret 
til anden anvendelse, men forholdene udviklede sig således, at 
den kun i ringe udstrækning kom i brug som påtænkt, og da 
planerne om et centrallaboratorium fik aktualitet, fandtes det 
naturligt hertil at lægge beslag på nævnte lokaler, som havde en 
god beliggenhed umiddelbart over kirurgisk afdelings operations- 
afsnit. 

Til at forestå planlæggelsen udpegedes den designerede chef for 
laboratoriet dr. med. Ib Holm-Jensen, som dog kun i kort tid 
kom til at fungere som leder, idet han, inden laboratoriet var 
fuldendt, blev indstillet til et professorat ved Århus universitet. 
Som leder af centrallaboratoriet på Frederiksberg hospital ud- 
nævntes derefter dr. med. Levin Nielsen. 

Indretning af laboratorier i lokaler, som ikke er bygget til for- 
målet, medfører betydelig bundethed, såvel hvad angår selve 
rummene og deres indbyrdes beliggenhed som m. h. t. placering 
af afløb og tilførsel af varme, gas, vand og elektrisk kraft, idet 
man i udstrakt grad er henvist til at benytte eksisterende fald- 
stammer og forhåndenværende ledninger. 

Det kan derfor ikke forventes, at rummenes størrelsesforhold, 
planordning, anbringelse af afløb med mere, under sådanne 
omstændigheder kan opnå den fuldkommenhed, som en nybyg- 

Detailplan af laboratorium 7, 8 og 9, I :100 


Interiør af laboratorium 8 

Billedet viser i forgrunden en dobbeltarbejdsplads an- 
vendt som fritstillet, dobbeltsidet bord med reol over 
monteringsbræt og trugvask for enden af bordet. 

I baggrunden stinkskab med underskabe. Detailler 
vedrørende arbejdspladser og stinkskab vil fremgå af 
teksten til illustrationerne af nævnte inventaria. 

Oversigtsplan 1: 500 


ning opført til formålet muliggør, og dette er da heller ikke til- 
fældetiher: 

Så meget mere anledning er der til ved planlæggelsen at have 
for øje, at indretningen af arbejdsstederne så vidt muligt er således 
udformet, at den tillader let omstilling til anden arbejdsgang og 
optagelse af fremgangsmåder, som ikke benyttes i dag. 

Ved planlæggelsen har man kunnet drage fordel af, at dr. 
Holm-Jensen ved studiebesøg på en række uden- og inden- 
landske laboratorier havde indhøstet et rigt materiale og straks 
fra starten kunne fastlægge de principer, som han mente burde 
lægges til grund ved laboratoriets indretning. 

Da det vil føre for vidt her at foretage en detailleret gennemgang 
af laboratoriet rum for rum, skal man indskrænke sig til en kort 
omtale af nogle væsentlige detailler vedr. arbejdspladsernes ind- 
retning, således som det fremgår af de gengivne billeder og teg- 
ninger og de ledsagende billedtekster. 

Arbejderne er projekteret af Teknisk Forvaltnings Arkitekt- 
afdeling og Ingeniørafdeling I og har været forestået af arkitekt 
M.A.AÅ. Em. Grauslund med arkitekt M.A.A. Ellen Gjerløv- 
Knudsen som medarbejder. 

Efter arkitekt Grauslunds død har fru Gjerløv-Knudsen forestået 
det daglige arbejde. Den daglige ledelse af ingeniørarbejderne 
har været forestået af civilingeniør C. C. Jessen. 

Dobbeltarbejdsplads i laboratorier 

Af arbejdsborde er udført to typer, enkeltbord med 
plademål 50X 135 cm og dobbeltbord med plademål 
50% 270 cm. De udføres i 2 højder, 76 cm og 90 cm. 
Bordene er løse, men bagkanten forsynet med .dybler 
med konstant indbyrdes afstand, som passer ind i hul- 
ler i et på væggen fastgjort 24 cm bredt monteringsbræt, 
så de kan omflyttes og placeres i et hvilket som helst 
af laboratorierne. 

Monteringsbræltets bredde er bestemt af de afløbskop- 
per, som skal indbygges under vandhanerne; på brættet 
er desuden monteret samtlige haner for gas og vand. 
Under sargen er ophængt småskabe af standardformat: 
48 cm brede, 44 cm høje til bordhøjde 76 og 60 cm 
høje til bordhøjde go cm, 43 cm dybe. De er dels 
monteret med skuffer, dels med bakker med jalousi- 
lukke. Skabene hænger i skinner, således at de efter 
behov kan omskiftes med skabe med anden indretning. 
Bordbenene har messingdupsko. Disses funktion er 
ikke blot at skåne bordbenene for mærker efter rengø- 
ringsprocessen, men tillige at muliggøre en nøjagtig 
indstilling i vage. Under omtalen af bordene hører føl- 
gende arrangement: 

I væggene er — pinligt nøjagtigt 1 lod og vage — ind- 
støbt gevindbøsninger, afsluttet med en lille krave uden 
på muren. Som det vil ses, sker opstilling af en række 
apparater ved, at man i disse bøsninger indskruer 
bæringer, hvorpå al videre montering af varierende op- 
stillinger kan foregå ved de sædvanligt benyttede klem- 
mer og dobbeltmuffer, så at bordpladen holdes fri for 
de ellers anvendte stativer, der indskrænker den fri 
rådighed over bordpladsen. Rummet under bordene er 
Jraset de flyttelige underskabe holdt helt fri, således at 
J..eks. en lille vogn med akkumulatorbatteri kan køres 
ind, hvor der mdtte være brug for det. Ved hver 
arbejdsplads findes stikkontakt forsynet med glim- 
lampe og foransiddende fatning til sikring eller mod- 
stand. Under kontakten ses et par små dupper. Det er 
bæringer for ophængning af transformatorer og spe- 
cielle elektriske apparater. Arbejdspladsen belyses ved 
lysstofrør. 


Snit i arbejdsbord og underskab 1: 20. 


Vejebord i laboratorium 9 
Bordet er skråtstillet i forhold til dagslyset, og arbejds- 
pladserne er forskudt i forhold til hinanden således, at 


der er arbejdsplads af passende dybde, og at reolerne 
kan nds. 

Stinkskabene adskiller sig fra de almin- 
deligt forekommende typer ved, at de er 
udført uden midterpost, således at skabet 
ved ophejsning af forrammerne er åbent 
på forsiden i fuld bredde og ved, at kon- 
travægten ikke indsluttes 1 skabets hjør- 
ner, (som derved kan udføres spinkle) men 
i de viste rør, der flankerer skabsforsi- 
derne. Skabene er udført dels uden dels 
med underskabe. Bemærk ophængnings- 
anordningerne. Belægningen af bordpla- 
den er et vanskeligt punkt. Her er den af 
sintrede fliser, et materiale, som dog ikke 
kan siges at være ideelt. Gashaner og el. 
kontakter er monteret udvendigt på sargen, 
så de kan betjenes, når skabet er lukket. 
Glasset er eksplosionsikkert. Skabene er 
Jforsynet med aftræk såvel ved bordplade 
som for oven. Aftræksåbningens størrelse 
kan varieres ved en skydelem af glas. Hvor 
der er underskabe, er disse forsynet med 
selvstændigt aftræk. 

Plan og snit I :20 

FABRIK I BRYNMAWR, WALES 


Af Architects Cooperative Partnership 725.4 


Den nye fabrik for Brynmawr Rubber er en af de største i et 
nyt industriområde i Wales. Det meget omfattende anlæg er ved 
sin beskedne højde og hele udformning passet ind i et kuperet 
landskab i nærheden af den lille by Brynmawr. Fabriken frem- 
stiller mange forskellige produkter af rågummi. 

Planen er baseret på en fabrikationsproces, som i store træk kan 
refereres således: Råvarerne modtages i stueetagen (rum 4), til- 
beredes, passerer rum 5 i mellemetagen og ender i parterret i 
rum 4, valseværket, hvor gummiet tilberedes i plader og forme, 
egnet til endelig fabrikation, som foregår i den store ovenlyshal. 
Bygningens sydlige fløj indeholder garderober, kontorer og andre 
administrationslokaler. 

Bygningerne er opført med jernbetonkonstruktioner, ydervægge 
med støbte søjler og dragere og enkelte partier som helstøbte 
vægge; tagkonstruktionen er ligeledes helstøbt jernbeton. Tegl- 
sten er anvendt som udfyldningsmurværk i facaderne. 

Af særlig interesse er udformningen af ovenlyshallen, som er ind- 
delt i g sektioner med hver sin store jernbetonhvælving, der 
spænder over ca. 25x Ig m. Ved farvevalget i fabriken er der 
både ved maling af vægge og lofter og maling af maskiner og 
andet udstyr taget vidtgående hensyn til farvekonditioneringen. 
Projekteringen er udført under et meget snævert samarbejde 
mellem arkitekterne og de rådgivende ingeniører: Ove N. Arup 
& Partners. 

Luftfotografi 


[MILL ROOM 


Snit gennem produktionshallen set med nord 


Stueetage: 1. Fabrikationshal. 2. Produktionskontorer. 3. Inspektionsafdeling. 
4. Råvarelager. 5. Ekspeditionskontor. 6. Kønrøgslager (øverste del). 7. 
»Banbury"'-blandere. 8. Valseværk. 9. Køkken. 10. Kantine. 11. Garderober. 
12. Læge. 13. Arbejdsformand. 14. Forhal. 15. Vognvægtkontor. 
Mellemetage: 1. Lager. 2. Ventilationskanaler fra fabrikationshallen. 3. Repa- 
rationsafd. under råvarelageret. 4. Kønrøgslager (øverste del). 5. ,,Banbury"'- 
blandere (øverste del). 6. Valseværk (øverste del). 7. Ventilationsrum for valse- 
værk. 8. Ventilation. 9. Trykning (øverste del). 10. Kontorer. 11. Værksted 
(øverste del). 12. Garage (øverste del). 14. Aftræk for råvarelageret. 
Parterreetagen: 1. Lager. 2. Kønrøgslager. 3. ,,Banbury"-blandere. 4. Valse- 
værk. 5. Omklædning. 6. Brusebad. 7. Blandingsrum. 8. Trykning. 9. Reserve- 
delslager. ro. Kontorer. 11. Værksted. r2. Garage. 13. Transformatorer. 

Plan af parterreetage 

Interiør under opførelsen (rum 14 i stueetagen). Exteriør u. opførelsen, nordfagaden af råvarelageret. »Banbury-blanderen% er gul,væggene blå og grå 

Ovenlyshallen, exteriør ved nat, østfagaden 


Ovenlyshallen før opstillingen af maskiner etc. Mellem de bærende søjler ser man de lodrette 
kanaler for ventilationsanlægel 

Snit gennem en af de 9 hvælvinger i ovenlyshallen 

Fabrikationshallen belyses dels gennem de store vinduer 
og ,»»shedlys" og dels gennem 8 ovenlys i hver hvælving. 
Kunstig belysning sker dels ved lysrender med lysrør 
langs underkanten af shedlysene og dels gennem lysrør 
anbragt i andre 8 åbninger i hvælvingerne (se også 


interiør nedenfor). 


Opvarmning og ventilation: Fabrikslokaler, gardero- 
ber og lagerrum er opvarmede med varmluft og har 
kunstig ventilation. Hele ventilationsanlæggets vand- 
rette kanalsystem, maskineri, filtre etc. er anbragt 1 
mellemetagen (rum 2, 7, 8, 14). Kontorer m. v. opvar- 
mes med radiatorer og ventileres gennem vinduerne. 


Bygningen er opført 1945—1951. 
Omkostningerne har været: 


Fabriksbygninger: 630.000 £. 

Kedelhuset: 50.000 É£. 

Ekskl. grund og inventar. Tallene siger næppe danske 
læsere ret meget, men giver dog et godt begreb om 
størrelsesforholdet. 


